text: Nakita sab sa video nga dunay usa ka batan-on nga gikuninitan sa ubang mga batan-on gipuli-pulihan og sumbag ug patid bisan kini nag-ubo na tunga sa dalan.
text: #000005
text: Ang talan-awon makaalarma ug makapabalaka sa mga ginikanan nga dunay mga anak nga kaparehas og edad sa mga nalambigit diha sa video.
text: #000007
text: Mas makahadlok pa gyud hunahunaon nga dunay mga walay labot nga mga tawo nga mag-apil apil og pasakit niadtong nalup-og na.
text: #000008
text: Subo sab kaayo tan-awon nga dunay polis nga misanta sa mga nangulata, apan wala makita kun dunay gipangdakop sa maong hitabo o kun nailhan na ba ang mga kabataang nalambigit.
text: #000009
text: Dunay mga balaod batok aning pagpanakit sa uban, duna say ordinansa ang siyudad pagpakgang sa mga ingon niini nga hitabo sama sa Curfew Ordinance.
text: #000010
text: Kanang paglaag-laag tinuod kabahin sa ilang patubo sa pagkabatan-on apan kinahang responsable sila sa ilang kaugalingon ug mga panghimuon diha sa gawas. Kinahanglang magpabilin ang disiplina.
text: #000011
text: Nga unta, pun-an pa ang mga polis nga magbantay aning mga lugar nga gikahimutangan aning mga imnanan ilabi na kanang paboritong adtuon sa mga batan-on diin pirmeng dunay bikilbikil bisan gamay ra kaayo ang hinungdan.
text: #000012
text: Ang kawalay disiplina sa kaugalingon ug magpatara kun makagawas sa balay posibleng moresulta sa pagkaguba sa ilang kaugmaon o ilang ikamatay.
text: #000013
text: Magsilbi unta kining leksyon sa tanan, dili lang sa mga ginikanan kondili sa mismong mga kabatan-onan.
text: #000014